गांव के चौहटे पर बैठ कर लेंगे नए मतदाताओं के आवेदन
सहायकनिर्वाचक रजिस्ट्रीकरण पदाधिकारी तहसीलदार वेनाराम लोगेंसा ने शिवगंज क्षेत्र के भाग संख्या 1से 105 तक के सभी बीएलओ को निर्देश दिया है कि वे 5 मार्च को अपने अपने बूथों पर मतदाताओं के आवेदन एवं 11 मार्च को गांव के चोहटे चबूतरे पर बैठकर युवा मतदाताओं के आवेदन पत्र प्रारूप 6 प्राप्त करें। तहसीलदार लोगेंसा ने बताया कि युवा पंजीकरण महोत्सव अभियान 15 मार्च तक बढ़ा दिया है, जिसमें बीएलओ डोर डू डोर 18, 19 वर्ष के मतदाता सूची में नाम जुड़वाने से वंचित रहे युवा मतदाताओं के प्राप्त करेंगे।
ग्राम पंचायत स्तर के बूथ लेवल अधिकारी अटल सेवा केंद्र में आवेदन प्राप्त कर विशेष दिवसों पर ग्राम सचिव, पटवारी, आंगनबाड़ी कार्यकर्ता, आशा सहयोगिनी, वार्ड पंच राजनीति दलों से जुड़े बूथ लेवल एजेंट मौजूद रहकर संबंधित बीएलओ की युवा मतदाताओं के नाम मतदाता सूची में पंजीकृत कराने में सहयोग करेंगे। विशेष दिनों का समय सुबह 10 बजे से शाम 6 बजे तक रहेगा। तहसीलदार ने बताया कि 11 मार्च को जिला तहसील स्तरीय अधिकारी बूथों का निरीक्षण करने के लिए भ्रमण करेंगे। उन्होंने सभी बीएलओ को युवाओं को अधिक से अधिक मतदाता सूची में जोड़ने के लिए पूरा प्रयास करने के निर्देश दिए।
hin_Deva hin_Deva hin_Deva